**Učebné osnovy**

|  |  |
| --- | --- |
| **Názov predmetu** | **Dejepis** |
| **Časový rozsah výučby** | 2 hodiny týždenne, spolu 66 vyučovacích hodín |
| **Ročník** | deviaty |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Hlavnou funkciou dejepisu je kultivovanie historického vedomia žiakov ako celistvých osobností a uchovávanie kontinuity historickej pamäti v zmysle odovzdávania historických skúseností či už z miestnej, regionálnej, celoslovenskej, európskej alebo svetovej perspektívy. Súčasťou jej odovzdávania je predovšetkým postupné poznávanie takých historických udalostí, javov a procesov v čase a priestore, ktoré zásadným spôsobom ovplyvnili vývoj slovenskej i celosvetovej spoločnosti a premietli sa do obrazu našej prítomnosti. Žiaci si prostredníctvom dejepisu postupne osvojujú kultúru spoločenskej komunikácie a demokratické spôsoby svojho konania, lebo chápanie, vnímanie a porozumenie historických procesov predstavuje jeden zo základných predpokladov komplexného poznávania ľudskej spoločnosti. V procese výučby dejepisu na základnej škole sa kladie osobitný dôraz na dejiny 19. a 20. storočia preto, lebo v nich môžeme nájsť z väčšej časti korene súčasných spoločenských javov i problémov. Dejepis vedie žiakov k vzťahu k vlastnej minulosti cez prizmu prítomnosti ako súčasti rozvíjania, korigovania, kultivovania a zachovávania ich historického vedomia, v ktorom rezonuje i vzťah k minulosti iných národov a etník. Rovnako tak k pochopeniu a rešpektovaniu kultúrnych a iných odlišností ľudí, rôznych diverzifikovaných skupín a spoločenstiev. Má tiež prispievať k rozvíjaniu hodnotovej škály demokratickej spoločnosti. Dejepis pripisuje dôležitosť aj demokratickým hodnotám európskej civilizácie.

**CIELE PREDMETU**

Žiaci:

* nadobudnú spôsobilosť orientovať sa v historickom čase,
* nadobudnú spôsobilosť orientovať sa v historickom priestore,
* naučia sa čítať a používať dejepisnú mapu,
* získajú základné vedomosti a spôsobilosti z oblasti vybraných historických udalostí, javov, procesov z národných a svetových dejín,
* nadobudnú spôsobilosť pochopiť príčiny, priebeh a dôsledky historických udalostí,
* získajú schopnosti poznávať históriu na základe analýzy primeraných školských historických písomných, obrazových, hmotných a grafických prameňov a sú schopní týmto prameňom klásť primerane adekvátne otázky,
* rozvinú si komplex kompetencií – spôsobilostí, schopností rozvíjať a kultivovať kultúrny dialóg a otvorenú diskusiu ako základný princíp fungovania histórie i školského dejepisu v demokratickej spoločnosti.
* osvoja si postupne spôsobilosť historickej kultúry ako schopnosti orientovať sa v mnohosti kultúrnych situácií, v ktorých sa stretávame s históriou.

**ZÁKLADNÉ PREDMETOVÉ KOMPETENCIE**

Žiaci si kladú otázky a použijú ich na osvojovanie daných významov, ktoré súvisia s riešením základných operácií:

**s historickým časom**

* zaraďovať historické udalosti, javy, procesy a osobnosti chronologicky,
* zaraďovať historické udalosti, javy, procesy a osobnosti synchrónne,
* rozpoznať postupne nerovnomernosť historického vývoja,
* využívať medzníky ako prostriedok orientácie v minulosti.

**s historickým priestorom**

* rozlišovať miestny, regionálny, národný, globálny historický priestor,
* zaraďovať historické udalosti, javy, procesy a osobnosti v historickom priestore,
* rozpoznať podmienenosť medzi historickým priestorom a spôsobom života a obživy človeka, spoločnosti.

**s historickými faktami, udalosťami, javmi a procesmi a ich hodnotiacim posudzovaním**

* vymedziť jednotlivú historickú udalosť, jav, proces, osobnosť,
* popísať jednotlivé historické udalosti, javy, procesy, osobnosti na základe určujúcich znakov,
* rekonštruovať konanie a postoje ľudí v minulosti,
* skúmať konanie ľudí v daných podmienkach a vysvetľovať ho,
* určiť príčiny jednotlivých historických udalostí, javov, procesov,
* vymedziť dôsledky jednotlivých historických udalostí, javov, procesov,
* rozpoznať charakteristické znaky jednotlivých historických období,
* rozpoznať základné faktory, ktoré ovplyvňovali historický vývoj.

Žiaci aplikujú svoje otázky v nových situáciách, v skúmateľských postojoch a pracovných postupoch pri vyšetrovaní, pátraní v školských historických písomných, obrazových, grafických a hmotných prameňoch – stopách po minulosti

* pri vymedzovaní predmetu skúmania, napríklad písomného úryvku z prameňa, mapy, grafu, diagramu,
* pri vytvorení plánu skúmania, napríklad fotografie, historického obrazu,
* pri komunikácii v tíme o výsledkoch skúmania, napríklad pästného klinu, nástroja pomocou zmyslov, v múzeu, archíve,
* pri vytvorení záznamu zo skúmania, napríklad o ľuďoch, predmetoch a veciach na karikatúre, verbálneho textu.

pri vyhľadávaní relevantných informácií

* z rôznych zdrojov–textov verbálnych, obrazových, grafických, i z textov kombinovaných,
* z učebníc, cvičebníc, pracovných zošitov, slovníka cudzích slov, atlasov, novín, časopisov, z webových stránok,
* z populárno-vedeckej literatúry a historickej beletrie.

pri využívaní týchto informácií a verifikovaní ich hodnoty

* vyberaní informácií, napríklad z úryvku písomného prameňa, z učebnice, z internetu,
* organizovaní informácií, napríklad prostredníctvom poznámok, kľúčových pojmov, pamäťových máp, obrazového materiálu,
* porovnávaní informácií, napríklad podobnosti a odlišnosti, porovnať staré a nové, čo sa zmenilo a čo sa nezmenilo,
* rozlišovaní a triedení informácií, napríklad rozlíšiť fakt, fikciu prostredníctvom karikatúry, legendy, povesti, spomienky,
* zaraďovaní informácií, napríklad na časovú priamku historické udalosti, do tabuľky, grafu, diagramu,
* kritickom zhodnotení rôznych zdrojov informácií, napríklad zhodnotením viacerých webových stránok na jednu tému.

pri štruktúrovaní výsledkov, výstupov a potvrdení vybraného postupu

* zoradení výsledkov, napríklad na časovú priamku, do Vennovho diagramu, do tabuľky, do schém, rozpoznaní podstatného od nepodstatného, napríklad určovaním kľúčových pojmov, postupným vymedzovaním, historických pojmov v texte, zostavovaním pojmov do pamäťovej mapy,
* integrovaní výsledkov do chronologického a historického rámca, napríklad prostredníctvom chronologickej tabuľky,
* vyhodnocovaní správnosti postupu, napríklad overovaním historických faktov,
* tvorbe súboru vlastných prác, produktov (portfólio), napríklad obrazového materiálu, plagátu, letáku, nákresu, kresby.

„Učenie o histórii začína vtedy, keď žiak zameria svoju pozornosť, napríklad na základe otázky, záujmu či vonkajšieho podnetu vo vzťahu k histórii ako celku a vníma z nej vybrané primerané materiály z minulosti. S týmto materiálom potom pracuje pomocou vecnej analýzy. Ďalším jeho krokom je interpretácia popísaného a hľadanie vzťahov k iným historickým svedectvám. Následne žiak hľadá historický i osobný význam, vytvára hodnotový súd. Ten sa potom stáva východiskovým bodom pre proces komunikácie s ostatnými a podnecuje ďalšie otázky vo vzťahu k minulosti, prítomnosti a budúcnosti. Môže rovnako tak viesť ku konaniu, vytváraniu produktov žiakovej činnosti, k vlastnému zobrazeniu a výkladu histórie, čo možno tiež chápať ako určité rozšírenie histórie ako celku. Všetky tieto naznačené kroky možno zhrnúť do nasledujúcich špecifických kompetencií učenia sa o histórii. 1. pozorovanie 2. analýza 3. interpretácia 4. hodnotenie 5. produkcia.“ Uvedený komplex predmetových kompetencií sa konkretizuje vo vzdelávacom štandarde.

**VZDELÁVACÍ ŠTANDARD**

**Človek v premenách času a priestoru**

|  |  |
| --- | --- |
| **Obsahový štandard** | **Výkonový štandard** |
| **Obrazy prvej svetovej vojny**  Dohoda, Trojspolok  front, zázemie  československé légie  Parížska mierová konferencia  nástupnícke štáty po prvej svetovej vojne Československá republika | **Žiak na konci 9. ročníka základnej školy vie/dokáže:**   * porovnať ciele štátov Dohody a Trojspolku, * rozpoznať útrapy ľudí na fronte a v zázemí počas prvej svetovej vojny, * identifikovať ciele domáceho a zahraničného odboja, * zdokumentovať pomocou mapy zmeny po zániku Rakúsko – Uhorska, * vyhľadať svedectvá týkajúce sa prvej svetovej vojny, * pracovať so školskými historickými prameňmi z daného historického obdobia * reprodukovať vznik prvej ČSR v chronologických súvislostiach |
| **Európa v medzivojnovom období**  parlamentná demokracia  komunizmus, fašizmus, nacizmus | **Žiak na konci 9. ročníka základnej školy vie/dokáže:**   * objasniť základné znaky parlamentnej demokracie, * rozlíšiť demokratický a nedemokratický charakter štátu, * rekonštruovať každodenný život v diktatúrach, * pracovať so školskými historickými prameňmi z daného historického obdobia * opísať vývoj vo svete po prvej svetovej vojne * rozoznať významné národné pohyby * analyzovať Spoločnosť národov * vysvetliť radikalizáciu niektorých štátov, vzrat nacionalizmu a nástup diktátorov   Žiak chápe:   * pojmy "diktatúra", "totalita", "socializmus"," komunizmus" * žiaci poznajú predstaviteľov jednotlivých diktatúr. |
| **Československo v medzivojnovom období (1918 - 1939)**  Česi, Slováci, národnostné menšiny  kultúra, spolky, školstvo  centralizmus, autonómia | **Žiak na konci 9. ročníka základnej školy vie/dokáže:**   * identifikovať politický systém ČSR * rozpoznať mnohonárodnostný charakter ČSR, * rozpoznať dôsledky rozbitia ČSR, * pracovať so školskými historickými prameňmi z daného historického obdobia * opísať situáciu na Slovensku v r. 1918-1919 |
| **Obrazy druhej svetovej vojny**  fašistická os  protihitlerovská koalícia  totálna vojna  protifašistický odboj  holokaust, koncentračné tábory | **Žiak na konci 9. ročníka základnej školy vie/dokáže:**   * vysvetliť Hitlerovu politiku pred vypuknutím 2. sv. vojny * uviesť hlavné príčiny 2. svetovej vojny * opísať protifašistický odboj a život v čase vojny   Žiak chápe politiku "appeasementu".  Žiak na konci 9. ročníka základnej školy vie/dokáže:   * vyhľadať svedectvá o útrapách ľudí na fronte a v zázemí počas druhej svetovej vojny, * analýzou obrazového materiálu zhrnúť priebeh holokaustu, konkrétne udalosti charakterizujúce holokaust * spracovať holokaust na konkrétnom príbehu, * vysvetliť pojem "koncentračný tábor" a „vyhladzovací tábor" * vymenovať najväčie koncenračné a vyhladzovacie tábory, ukázať ich na mape * opísať život v koncentračnom tábore * pracovať so školskými historickými prameňmi z daného historického obdobia |
| **Rozdelený svet**  OSN  superveľmoci: USA, ZSSR  železná opona, studená vojna  hospodárske a vojenské bloky  hrozba jadrovej vojny  dekolonizácia, svet ako „globálna dedina“ | **Žiak na konci 9. ročníka základnej školy vie/dokáže:**   * uviesť príčiny studenej vojny rozpoznať vplyv bipolárneho sveta na každodenný život, * charakterizovať a porovnať politické systémy obidvoch mocenských blokov * vystihnúť základné medzníky procesu európskej integrácie, * pracovať so školskými historickými prameňmi z daného historického obdobia |
| **Československo za železnou oponou**  Február, politické procesy  znárodnenie, kolektivizácia, industrializácia  Pražská jar  „normalizácia“  Charta 77, disident  sviečková manifestácia, nežná revolúcia | **Žiak na konci 9. ročníka základnej školy vie/dokáže:**   * rozpoznať dôsledky februárového prevratu, * zdokumentovať prejavy totality, * identifikovať premeny vidieka a mesta, * spracovať spomienky svedka augustových udalostí, * zistiť konkrétne prejavy „normalizácie“ v každodennom živote, * pracovať so školskými historickými prameňmi z daného historického obdobia. |
| **Slovensko po roku 1989**  parlamentná demokracia  rozdelenie Československa,  vznik Slovenskej republiky  vstup Slovenskej republiky do NATO a Európskej únie | **Žiak na konci 9. ročníka základnej školy vie/dokáže:**   * identifikovať hlavné zmeny v Československu po roku 1989, * určiť príčiny rozdelenia Českej a Slovenskej republiky, * rozpoznať podoby spolužitia Čechov a Slovákov v 20. storočí, * vymenovať príčiny rozdelenia Českej a Slovenskej republiky * pracovať so školskými historickými prameňmi z daného historického obdobia * uviesť výhody a nevýhody vstupu Slovenska do NATO a EÚ * určiť výhody a nevýhody voľného pohybu osôb a tovaru v Európskej únii, * zhodnotiť prijatie eura. |
| **Tvorba, príprava a realizácia celoškolského projektu** | * Žiak vie/dokáže spolupracovať pri tvorbe celoškolkého projektu, vyyužívať medzipredmetové vzťahy a prezentovať výsledky svojej práce. |

**HODNOTENIE PREDMETU**

**Pri súhrnnej klasifikácii učiteľ hodnotí:**

1. učebné výsledky žiaka, ktoré dosiahol vo vyučovacom predmete v súlade s požiadavkami vymedzenými v učebných osnovách
2. osvojené kľúčové kompetencie
3. stupeň tvorivosti a samostatnosti prejavu
4. osvojenie potrebných vedomostí, skúseností, zručností a ich tvorivú aplikáciu
5. usilovnosť a vzťah žiaka k činnostiam v edukačnom procese
6. snahu o rozvoj svojich kompetencií

**Stupeň prospechu sa neurčuje na základe priemeru klasifikácie za príslušné obdobie.**

**Známkou učiteľ hodnotí:**

- ústne odpovede – pribežne, minimálne raz za polrok

- písomné odpovede – raz za štvrťrok

- aktivita a práca na hodine, práca s pracovným listom – pravidelne na každej hodine

- projekt- aspoň raz za polrok

**Ústna odpoveď**

Ústna odpoveď sa vykonáva v priebehu celej vyučovacej hodiny dejepisu a to s jedným alebo viacerými žiakmi. Učiteľ hodnotí ústnu odpoveď bezprostredne po odpovedi žiaka nahlas pred všetkými žiakmi.

**Písomná odpoveď**

Písomná odpoveď je hodnotená stupnicou hodnotenia, schválenou pedagogickou radou školy:

100% - 90% - 1

89% - 75% - 2

74% - 50% - 3

49% - 30% - 4

29% - 0% - 5

Ak žiak vynechá test zo závažných dôvodov a jeho neúčasť v škole je ospravedlnená, má právo si test nahradiť adekvátnou písomnou alebo ústnou odpoveďou, vždy po dohovore s vyučujúcim dejepisu.

V prípade, že má žiak problémy s písomnými odpoveďami a má ťažkosti získať známku adekvátnu jeho schopnostiam a vedomostiam písomnou formou, môže byť po dohode s vyučujúcim preskúšaný ústne z tematického celku, ktorý zodpovedá tej ktorej písomnej odpovedi.

**Aktivita a práca na hodine, práca s pracovným listom, vzťah k dejepisu ako učebnému predmetu**

Aktivita žiakov a ich prístup k dejepisu ako učebnému predmetu sa hodnotí individuálne – známkou za aktivitu.

Pod aktivitou rozumieme:

* krátke ústne odpovede žiakov na otázky z predchádzajúceho učiva, na začiatku i v priebehu každej hodiny
* krátke ústne odpovede žiakov na otázky z nového učiva na konci každej hodiny
* iniciatívne vyhľadávanie nových informácií k preberanej téme
* tímová a skupinová práca
* vypracovávanie domácej úlohy
* nosenie si pomôcok na vyučovaciu hodinu dejepisu
* účasť na dejepisných súťažiach a školských dejepisných projektoch

**- projekty, referáty**

Projekty sú hodnotené známkou. Pri hodnotení projektu sa hodnotí nielen obsah dát, ale najmä kreativita, inovatívny prístup a forma. V prípade nedodržania termínu, nedoručenia projektu alebo dokázaného plagiátorstva sa projekt alebo referát hodnotí známkou 5.

**Kritériá hodnotenia projektu:**

1. obsah 3body

2. forma 3body

3. prezentácia 3body

4. obhajoba 1body

**Stupnica hodnotenia pri projektoch podľa počtu bodov:**

10 až 9 výborný

8 až 7 chválitebný

6 až 5 dobrý

4 až 3 dostatočný

2 až 0 nedostatočný